
ROTARACT CLUB OF ARUBA A HONRA 
YGRADICI NOS ENFERMERAY 
ENFERMERONAN PA NAN GRAN TRABOU 



E trabou di enfermera ta uno pisa, pero 
bunita na mes momento. E ta rekeri pa 
enfermeranan traha oranan largo y iregular 
p’asina percura cu bo ta sinti’bo mas 
cómodo, mientras pasando den tempo dificil 
cu bo enfermedad. 

Ta p’e motibo cu tur aña durante e di dos 
siman den luna di mei ta celebra tur persona 
cu ta eherce e trabou bunita aki. 

Celebracionnan ta culmina dia 12 di mei, 
cual t’e fecha natal di Florence Nightingale, 
un dama kende ta wordo considera e persona 
tras di e modelo modemo di enfermeria. 
Esaki t’e di 3 biaha cu Rotaract Club of 
Aruba ta uni hunto cu S.A.B.A. pa gradici 
e enfermera y enfermeronan pa nan trabou. 
E aña aki cu ayudo di Amba Aloe a prepara 


162 pakete di “self care” hunto cu un pakete 
di cuki. Algun miembro di Rotaract Club of 
Aruba a traha e cukinan individualmente na 
cas mirando ta dificil pa trece e club hunto 
durante e temporada aki. 

Den pasado, e team di Rotaract ta tuma 
tempo pa haci e entrega di e regalitonan 
personalmente. E biaha aki esaki no ta 
posibel mirando cu mester mantene n’e 
reglanan di distancia social. 

Pa segura cu tur precaucion ta wordo tuma, 
Presidente di club, Diantha Boekhouwer, 
a haci e entrega dialuna mainta tempran 
p’asina duna ekipo di S.A.B.A. suficiente 
tempo pa desinfecta e paketenan prome cu 
parti nan dia 12 di mei. 

Ademas, por a tuma nota di varios post cu 
e club a comparti riba nan social media 
durante e delaster dianan unda ta pone e 
“spotlight” riba algun di enferemera cu ta 
traha na diferente cas nan di S.A.BA. 

Pa medio di e postnan aki kier introduci un 
par di e caranan cu ta eherce e bunita trabou 
y tambe tende for di nan kico ta inspira nan 
pa haci nan trabou cu hopi amor. 

Rotaract Club of Aruba kier gradici Ivy 
Goeloe-Peterson y Monique Larmonie di 
S.A.B.A. pa yuda coordina e proyecto aki. 



Aruba Aloe pa yuda haci e proyecto aki un 
realidad, e team cu a prepara e regalonan 
y tambe tur miembro cu a yuda pensa 
maneranan creativo pa honra nos enfermera 
y enfermeronan. 

Por ultimo, Rotaract Club of Aruba kier 
felicita tur enfermera y enfermeronan riba 
nan dia. Awe mas cu nunca nos ta agradecido 
p’e trabou incansabel cu ta rekeri hopi amor 
y pasenshi, specialmente den e temporada 
aki unda nos ta combatiendo COVID-19. 

Danki pa tey den e momentonan aki unda 
nos ser kerinan no por ta banda di nos y 
danki pa brindanan cuida te ora nos por ta 
back cu nan. 


Menos lesf y fur fa negafivo 


Departamento di Salud Publico a informa ayera cu nan a 
realisa solamente 5 test entre diadomingo p’ayera y tur a 
resulta negativo. Bisando esey, Aruba ta mantene e canti- 
dad di casonan positivo na 101 persona. 

A test te cu awor 1879 hende, di cual 1778 tabata negati- 
vo, 3 a fayece, 89 a recupera y 54 ta den cuarentena. Com- 
para cu dialuna, tur cos a keda mesun cos, cu diferencia 
cu a test 5 persona y tur tin sintoma, pero di griep regular. 


Gobierno a habri siman bisando cu por cuminsa cu trabou- 
nan di construccion y mantencion, pero den forma regu- 
la y cu permiso adelanta. 

A anuncia e rekisitonan di siman pasa caba y varios com- 
pania a haci peticion mesora y tin cu hasta a haya permiso. 
Ayera durante e conferencia di prensa DOW lo informa 
mas ainda di e cambionan cu a bin den e “normal nobo” 
den cuadro pa rebiba nos economia poco-poco atrobe. 

Minister Andin Bikker a intornna cu 

Venezuela no ta aproba buelonan di 
repatriacion for di Aruba pa falta di 
capacidad pa atende cu COVID19 



Ministerio di Husticia, Seguridad y Integracion, a tuma 
nota cu tin hopi inkietud alrededor di e programa di 
asistencia di Regreso Boluntario. 

Desde comienso di e crisis di COVID19 te cu awor a 
efectua 2 buelo cu exito di e programa di repatriacion 
asisti. 

Cu e prome buelo a repatria 15 persona pa Republica 
Dominicana y cu e di dos buelo cu a tuma lugar e week- 
end cu a pasa a repatria 35 pa Argentina. 

P’e weekend di 8,9, 10 y 11 di mei ultimo tabatin 10 
buelo plania tentativamente pa Venezuela. Lamenta- 
blemente e buelonan aki no por a tuma lugar debi cu 
autoridadnan Venezolano te na ultimo ora no a tuma e 
desicion di duna autorisacion y sin autorisacion e bue- 
lonan aki no por despega for di Aruba. 


Gobierno di Aruba ta compronde e situacion dificil cu 
e personanan aki ta pasando aden, cu nan ta desea di 
regresa nan pais bek lo mas pronto posibel. 
Mientrastanto ayera a drenta comunicacion oficial cu 
por lo pronto e autoridad Venezolano no ta aproba pa 
su residentenan bolbe Venezuela, pa motibo di falta di 
capacidad pa atende cu e medidanan di prevencion di 
COVID19. Asina cu bin un cambio n’e situacion, lo re- 
anuda e esfuersonan pa concretisa e buelonan di repa- 
triacion. 

E asistencia cu pais Aruba ta bin ta brinda desde co- 
mienso di e programa Regreso Boluntario ta e.o. di 
duna informacion, haci registracion y inventarisacion 
di cuanto persona tin interesa den e programa y pa cua 
parti di mundo, mediacion cu e pais di origen y e asis- 
tencia logistico cu ta encera entre otro regla e aerolinea 
(cuanto buelo, cuanto persona pa buelo). 

Locual ta trata e costonan di e ticket di repatriacion 
pa Venezuela nos por informa cu pais Aruba a yega na 
acuerdo cu e aerolinea Albatros y pa efectua e buelonan 
esaki lo costa 509 fiorin pa persona. 

Si e persona cu a registra p’e programa di regreso bo- 
luntario a ser cancela caba e suma aki, lo percura p’e 
haya un voucher p’e uza ora cu e buelonan di repatriac- 
ion por ser concretisa. 

E ta importante p’e persona interesa den repatriacion 
ta pendiente di su telefon y di su emailadres como cu 
esakinan ta e forma con DIMAS lo comunica cu nan pa 
cualkier informacion. 




Departamento di Integracion, 
Maneho y Admision di Stranhero 

Dia di Enfermeria a bira 
un dia di super heroenan! 


Pa: Victor (Toko) Winklaar 


AWE ta Dia di Enfermeria rond mundo cual tradicionalmente 
tabata duna reconocimento p’e trabou di enfermeria, pues tur 
esnan envolvi den cuida medico, mas tanto un reconocimento pa 
nan trabou. Sinembargo e pandemia cu mundo completo a bin 
haya su mes aden dor di e Covid-19, a transforma por completo 
e opinion publico riba e trabou di e hendenan aki, mustrando un 
parti cu nunca antes tabata conoci, pero cu a resalta p’e curashi 
cu nan a demostra y ta demostrando dunando cuido y salbando 
bida di miles y miles di hende. 

Bida di tur hende a cambia dor di e corona virus mortal aki, ya 
cu den tur pais, den tur region y tur cas, sernan humano a uni 
pa lucha contra di un enemigo mortal, sin defensa contra di e 
mortalidad cu e enemigo aki tabata ataca nos hendenan.. 

Un pandemia cu a cuminsa na China, pero a plama den un 
tempo cortico contra pueblonan cu no tabata prepara p’esaki, 
pueblonan sin defensa y sin solucion, tratando na sobrebibi e 
atake di un enemigo cu no tabatin piedad cu ningun hende. 

Miyones di hende a wordo afecta y caminda mas cu 284 mil 
hende a fayece den un lapso di 4 luna, cu a converti e guera aki 
den un di e pionan cu mundo a yega di conoce. 

Un di e storianan mas gusta y mas mira riba varios medio social 
pa añanan largo, ta momentonan precioso ora cu soldadnan ta 
regresa nan cas, caminda nan ta wordo mira como heroenan 
grandi, kendenan a lucha pa libertad y seguridad di nan pais. 

Awe riba celebracion di Dia di Enfermeria, mundo ta bati man 
pa un grupo asina special manera enfermeronan, tanto aki na 
Aruba como na otro paisnan, enfermeronan cu a mustra curashi 
di para den e locura di e pandemia aki, pa sirbi te na unda cu nan 
por, pa salba bida di pashentnan. 

Aruba a conoce un situacion limita di e casonan aki, pero sin 
duda esey no a cambia e situacion di nos enfermeronan y tur 
cu ta funciona y labora den e sector di cuido medico ya cu 
realmente mescos cu tur otro pais, e presencia di e enemigo 
mortal aki ta pone un stress increibel riba esnan specialisa den 
e tereno aki. 


Hendenan cu ta lanta tur dia pa bay traha cu tanto curashi, 
sabiendo cu nan ta dilanti di un enemigo cu ta mortal, cu no 
tin un remedi pa para esaki y caminda nan propio bida ta den 
balansa dunando tratamento medico n’esnan afecta. 

E dia aki realmente no ta un dia pa celebra, ya cu e lucha ainda 
ta latente, ainda ta existi y ainda ta sumamente peligroso, pero 
sin duda e fecha aki, e celebracion di Dia di Enfermeria, ta un 
dia pa duna reconocimento grandioso p’esnan cu ta labora den 
e sector aki. 

Pa nan dedicacion, pa nan profesionalismo, pa nan curashi pero 
mas cu tur cos pa nan tremendo sentido di dignidad pa sirbi 
otronan ora cu nan propio bida tambe ta na peliger. 

Bida di enfermeronan rond mundo a cambia, ya cu fuera di ta 
trata di yuda esnan seriamente afecta p’e virus aki, nan tabata 
biba, mira y sinti di cerca con hendenan di tur edad tabata fayece 
sin cu nan por a haci algo adicional pa evita esaki. Awe nochi pa 
8or, pueblo ban uni pa honra nos Heroenan, pitando nan auto, 
laga kloknan di misa bati y dunando un aplauso grandi. 

Comunidad tur dia ta lesa y scucha noticianan tristo y hopi 
agonisante riba destruccion di e Covid-19 aki, pero e realidad 
di e drama humano aki, e crueldad di e guera sin piedad aki, 
ta wordo biba y sinti di cerca pa enfermeronan cu ta mira tur e 
desaroyonan di cerca. 

Nan bida tambe ta wordo marca pa semper, nan bida nunca mas 
lo ta mesun cos, ya cu ora cu e pandemia aki wordo supera y 
stagna, ta enfermeronan cu a mira y biba di cerca e situacion 
espantoso cu e virus aki a crea, lo sigui sinti e efectonan pa 
añanan nos dilanti. 

Na boso tur cu ta traha den cuido medico aki na Aruba, na boso 
tur cu ta lanta mainta sin sa kico ta spera boso, pero ta bay cu un 
determinacion nunca bisto pa sirbi otronan den comunidad, un 
reconocimento masha grandi mes pa boso tur! 

Boso tur ta super heroenan, soldadnan den boso ramo, salbado 
di bidanan rond mundo. 

Porlannentano, Marlon Sneek 

Gobierno no kier duna claridad riba su plan 
di recuperacion financiero y economico 

Hulanda kier mira cambio den presupuesto 2020! 



YA for di luna di maart durante di reunion di Parlamen- 
to, lider di fraccion di AVP, sr. Marlon Sneek a mustra cu 
e momento a yega pa Gabinete Wever Croes duna Parla- 
mento y pueblo den su totalidad, kico ta su plan pa recu- 
peracion financiero y economico pa resto di 2020. 

Segun sr. Sneek Gobierno no ta dunando indicacion kico 
ta su plan completo pa loke t’e proximo lunanan nos di- 
lanti, con ta bay atende cu e situacion cu a presenta y 
kico t’e pasonan cu e lo tuma. 

“No tin scenarionan ainda stipula con Gabinete Wever 
Croes ta bay haci, si henter e maneho lo ta den fase y con 
lo ehecuta esaki manera kico tin cu haci den e proximo 
tres luna, kico tin cu haci den seis luna y kico nos mester 
y kico nos tin cu haci den nuebe luna. 

Awe nos ta haya nos mes dilanti di un plan di Gobierno 
cu ta papia di nuebe luna directo, manera cu no ta bay 
tin ningun recuperacion mas, manera cu no ta bay tin 
ningun entrada mas p’e pais aki, den e siguiente nuebe 
lunanan nos dilanti. 

Esey ta lanta preocupacion grandi y nos ta sigui haci pre- 
gunta riba e documento cu nos a ricibi for di Gobierno y 
nos ta puntra si esaki ta realistico? 

E pregunta tabata si Gobierno a discuti esaki caba den 
su contenido hunto cu Hulanda y kico esaki ta bay nifica, 
manera ki condicionnan tin mara n’esaki, cu esaki lo bira 
parti di e RFT “Rijkswet Financiéle Toezicht” ? 


Gobierno di Hulanda a pone condicion pa duna Aruba es- 
pacio pa bay haci prestamo hunto cu nan? Y si esaki t’e 
caso nos lo kier informacion for di Gobierno si tin condi- 
cionnan mara n’esaki y si tin kico e condicionan aki lo ta 
y si ta RFT lo ta un di e condicionnan cu ta riba mesa? 
Mirando e cu carta di CAFT cu ta riba mesa nos mester 
conclui cu Gobierno a mal informa Parlamento.” 

E lider di fraccion di AVP tambe a mustra cu informacio- 
nan cu a keda publica den medionan caminda cu CAFT 
pa medio di su Presidente Raymond Gradus ta mustra 
cu e comision di supervision financiero ta sali di e punto 
di bista cu Gabinete Wever Croes mester adapta e presu- 
puesto 2020 na un scenario cu dentro di tres luna lo habri 
frontera bek y di e forma aki limita e deficit presupues- 
tario y crecemento di e debe externo. 

“Aki un biaha mas ta mustra cu Gabinete Wever Croes 
no ta implenta loke semper el a propaga, esta di ta tra- 
ha cu hopi transparencia, ya cu ta for di otro canalnan 
tin cu ricibi e tipo di informacion aki. 

Parlamento mes no ta na altura ainda di un of otro car- 
ta di recomendacion di CAFT na Gobierno caminda ta 
sugeri un scenario totalmente diferente na loke Gobi- 
erno a presenta na Parlamento mientras cu e ‘noodbe- 
groting cu a wordo aproba pa fraccionnan cu ta sostene 
Gobierno, ta papia di un lockdown di nuebe luna te cu 
final di 2020. 

Aruba ta pasando den un situacion sumamente deli- 
cado, caminda ta rekeri esfuerso di tur den Gobierno. 

E recomendacion nobo di CAFT pa cu cambionan den 
presupuesto 2020, cu ta drentando awor, ta mustra cu 
keto bay tin e impresion cu Gobierno di Hulanda ta 
sigui bisa Gabinete Wever Croes no a cumpli cu pal- 
abracionnan concreto haci pa reduci gasto di personal. 
Den e proceso awor pa haya ayudo financiero den e 
tempo dificil aki, Hulanda kier mira Gabinete Wever 
Croes cumpli cu palabracionan serio haci den ultimo 
dos aña y mei,” lider di fraccion di AVP, Marlon Sneek a 
declara. 

Melvin Tronnp di Portido AVP 

Plan grandi di Prome Minister pa 
refineria cu companianan fantasma 



GOBIERNO oficialmente a kibra contract cu e com- 
pania CITGO y definitivamente e plan di reapertura 
di e refineria pa San Nicolas, a yega su fin y miembro 
di partido AVP, Melvin Tromp ta mustra cu nada a 
cambia cu vision di partido MEP. 

Segun Melvin Tromp den pasado caba Gobiernonan 
di MEP a percura pa cera e refineria, a percura pa 
core cu compania Mericano cu tabata manehando e 
refineria y awor despues di a haci tanto fanfaria cu 
ora zero, ata un biaha mas Prome Minister y lider di 
MEP, ta firma e final di e plan di reapertura. 

“Aruba conoce bon bon cu Gobiernonan di MEP nun- 
ca a haci algo pa pueblo di San Nicolas y awor e situa- 
cion no ta otro caminda Prome Minister Evelyn Wev- 
er Croes ta papia di plannan grandi, pero en realidad 
ta trata aki di plan pa famia-, amigo- y sponsornan. 
Tur cos cu pueblo a ripara te n’e momentonan aki den 
henter e asunto di refineria t’e hecho cu a termina e 
contract cu CITGO y cu lo tin interes pa huur e tanki- 
nan pa almacena petroleo. 

Sinembargo den tur loke Minister Presidente a mus- 
tra te cu awor, ta algun compania fantasma, un mie- 
do pa bisa di kende e companianan aki ta, di unda 
nan ta bin of kico realmente nan kier saca for di e 
tankinan di e refineria. 


Evelyn Wever Croes a papia cu den un pa dos luna 
di tempo lo controla y prepara e tankinan aki pa nan 
wordo gehuur, pero no ta menciona ta kende e com- 
panianan ta y mientras cu e ta papia cu henter e pro- 
ceso aki lo bay den un forma transparente, te ainda 
ningun hende sa ta di cual compania e ta papiando. 

Mientrastanto tin desaroyonan si tumando lugar den 
e refineria, caminda tin indicacion cu e Gobierno. 

No tin transparencia manera Prome Minister a prim- 
inti ya cu tur cos ta regla caba manera e desaroyonan 
ta mustrando y un biaha mas pueblo ta wordo en- 
gaña pa un lider politico cu ya caba a gaña henter un 
pueblo cu e lo goberna sin medida, pero a goberna pa 
casi tres aña caba, solamente a base di medida. 

Prome Minister tambe a papia di negociacionnan pa 
reapertura di e refineria, pero un biaha mas e no ta 
menciona nomber riba cual e companianan aki ta y 
ta kende nan ta. 

Ta mesun Evelyn Wever Croes aki den un reunion di 
Parlamento den pasado a bisa na bos grandi den Par- 
lamento, cu porta di companian cu ta habri pa Evelyn 
Wever Croes, no ta habri pa Mike Eman, pero nunca, 
hamas el a menciona nomber di un companianan aki. 

Pueblo a spera cu awor cu CITGO a bay cu su per- 
sona por fin lo a bin cu un di e gruponan aki cu tin 
porta habri pa su persona, pa sigura henter pueblo cu 
e refineria lo bay habri sigur y cu hopi hende lo haya 
trabou. 

Sinembargo pa di tantisimo bes pueblo por mira 
atrobe cu Evelyn Wever Croes nunca ta papia ber- 
dad, nunca ta di confia ya cu e hende nunca ta central 
den maneho di su Gobierno, pero solamente friends 
and family y amigo cu sponsornan,” Melvin Tromp a 
declara. 

Sentimento di orguyo p'e bunita trabou cu nan ta eherce 

Nurse tin un rol crudal den cuido di pashent 

Di acuerdo cu Freek Korver den su mensahe awe Dia di Enfermeria 



DIA di Enfermeria ta un dia pa para extra 
keto riba e rol cu enfermeronan ta hunga den 
cuido den su totalidad. Hopi biaha ta papia di 
e dokter of specialista cu t’esnan cu ta deliña 
e cuido cu pashent tin cu ricibi, pero alfinal 
t’e nurse t’esun cu t’ey presente 24/7 p’asina 
brinda cuido, pero tambe t’e sosten moral. 
Dr. Horacio E. Oduber Hospital ta para keto 
riba e rol crucial cu nursenan ta hunga den e 
cuido di pashentnan y e bunita trabou cu nan 
ta eherce sin pensa dos biaha. 

Awe dia 12 di mei ta dia mundial di 
enfermeria, pero ta un bunita momento pa 
tambe dedica e dia na ful e team di Hospital 
cu di un of otro manera ta forma parti di e 
cuido di cada pashent. 


Durante e ultimo lunanan hopi presion a ser 
poni riba e sistema di cuido den cuadro di e 
pandemia di COVID-19, Director interino di 
Hospital, sr. Ereek Korver, a duna di conoce. 

E periodo aki a exigi hopi di hendenan cu 
ta traha den sector di cuido, specialmente di 
nursenan, kende a topa cu tipo di pashentnan 
cu nunca antes nan a trata. Akinan sigur e 
parti di “skills”, esta e parti tecnico tabata 
di sumo importancia, pero alabes mester a 
asumi un papel diferente 
debi n’e aislamento di e pashentnan. 
Famianan no por a bishita y esey ta nifica 
cu mester a duna asistencia na pashent di un 
manera diferente y alabes dificil y esey ta 
pone hopi mas presion. 

A bay di un dia pa otro na unda mester a bisti 
paña di proteccion, pues ful tapa incluyendo 
mondkapje. 

Di un banda e cuido pa cu pashent a bira 
hopi anonimo dor cu nan ta ful tapa, y asina 
mes nos enfermeronan a percura pa mantene 
e atencion uno humano. Na mes momento 
a pone hopi presion riba enfermeria mes, a 
pidi hopi di nan, 24 ora pa dia. 


Alabes e presion di no sa con pisa e fluho di 
pashent di COVID-19 lo bay bira y teniendo 
na cuenta cuido sumamente intensivo cu un 
pashent di COVID-19 ta rekeri. Esaki sigur 
a pone un presion inmenso riba henter e 
organisacion di hospital, y sigur e team di 
enfermeria. 

Awe t’e dia di para extra keto y gradici tur 
hende p’e tremendo trabou cu nan a bin ta 
eherce y sigur loke a ser demostra e ultimo 
periodo, Freek Korver a duna di conoce. 

Si mira tur e trabou cu a sosode den e periodo 
di COVID-19, e Director ta orguyoso di 
tur nurse den hospital, pero tambe henter e 
sistema di cuido di HOH y Aruba. 

Specialmente e nursenan cu ta hunga un rol 
crucial y loke ta bunita pa mira di nan banda 
t’e amor y motivacion cu tin pa nan trabou. 
Tambe Hunta di Directiva kier a tuma e 
momento pa gradici tur cu ta traha den cuido 
na Aruba p‘e tremendo trabou y dedicacion 
na pashent. 

Pabien riba boso dia! 

#1 Online 

PARTICIPACIONIMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 




ATENCION 


Ultimo dia di pago pa factura pa 
luna di maart 2020. 




Diahuebs 14 di mei, 2020 e cobransa 
di coriente di nnaait2020 lo vence. 

Ta conseha tur cliente pa, apesar di e 
situacion dificil, cumpli cu pago pa evita 
acumulacion di debenan atrasa. 

Pa no para den fila y pa protecclon dl 
un y tur, ta recomenda pa haci pago 
online. 


Aruba Bank: 
RBC: 

Banco di Caribe: 
CMB: 


512012 

30464783 

80468433 

20658000 



Danki pa e comprension 


523 7100 I customerservice@elmar.aw 

Den tornna sorpresivo 

Rector di Colegio Arubano a tuma su retiro 


Drs. Michella van Loon, Rector di Colegio Arubano den un 
forma sorpresivo a entrega su retiro pa entrante 1 di augus- 
tus awor. Esaki despues di 2 aña den e funcion. Esaki ta pone 
cu un biaha mas e scol ta sin un Rector y ta trece cu ne dife- 
rente pregunta. 

Fundacion SMOA ta encarga cu maneho di e scol y parce cu, 
pa un of otro motibo, no por haya of no por traha cu ningun 
Rector, ni Hulandes ni Arubiano tampoco! 

Prome cu docente di historia Michella van Loon a asumi e 
puesto di Rector di HAVO y VWO, pa mas o menos 3 aña 
e scol tabata funciona sin un dirigente fiho. E fundacion a 
manda Rector Timmermans cas na aña 2016, pasobra e no a 
resulta manera desea. 

Na aña 2018, Michella van Loon, un ex alumno di e scol, a 
asumi e puesto. Van Loon tin hopi experencia den enseñansa 
como docente na Colegio Arubano, pero tambe tabata Rector 
na Avond HAVO y Avond VWO. 

Cu retiro di Rector Van Loon mey-mey di pleno crisis di Coro- 
navirus, ta pone cu hopi ta puntando dede riba SMOA, indi- 
cando cu e fundacion lo ta culpabel. 



Tin ta sinti cu SMOA kier dirigi e scol na 
su manera y no ta hayando un candidato 
cu lo ta facil pa dirigi. 

Colegio Arubano tabatin un tempo pisa 
tras di lomba, manera entre otro mena- 
sa di tiramento di parti di un alumno di 
Mon Plaisir College. A nota cu Rectorada 
y docentenan a haya nan mes ta traha 
bou hopi presion. 

Claro cu esey ta haci studiamento bou di 
e alumnonan nada agradabel. 



Hopi docente no ta contento cu locual 
ta pasando na Colegio Arubano. Dia 8 
di september 2015 alumnonan a protes- 
ta contra e Rector, pero algun docente 
ta kere cu mester a core cu bestuur di 
SMOA e tempo ey y pa bin cu un otro cu 
si tin conocemento den enseñansa. 

Hopi docente a bay for di e scol sea pa 
bay traha na Colegio Arubano San Nico- 
las, DPS, na SKOA of den sector priva. 

Drs. Michella van Loon no mag papia, 
sin haya permiso di SMOA. Si el a de- 
clara na AWEMainta cu e tin hopi cos pa 
bisa, pero lo tin cu warda te despues di 1 
di augustus. Ta ki tanto e Rector saliente 
tin di declara. Ta di spera cu SMOA no 
sigui torpedia van Loon di papia y de- 
nuncia loke e kier denuncia, pa pueblo sa 
exactamente ta kico ta pasando na Cole- 
gio Arubano. 

Pa ODEA mas elogio y aprecio cu nunca 


ODEA, e Organisacion di Enfermero di 
Aruba ta hopi ocupa den nan gran siman 
di celebracion 

Cu hopi mas trabao cu a presenta inespera. 
P’e motibo di un virus, conoci como 
corona. Nan a haña nan enfrenta y 
confronta cu trabao na monton, pero for 
di dia 6 di mei te cu dia 12 di mei, cu mas 
atencion riba nan tur den nan bon trabao 
cu dedicacion. 

Ningun di nan por a spera cu e aña aki 
lo ta diferente, cu asina hopi elogio y 
aprecio pa nan trabaonan excelente. Den 
un temporada dificil ora cu e corona virus 
a cuminsa ataca hendenan di tur raza, 
religion, politico y status bon of mal para. 
Un virus cu no ta discrimina, pero ta 
ataca’bo si bo no cuida bo mes bon. 

Ta hopi pueblo y cuidadanonan a cuminsa 
sclama na Dios den nan oracion y awe, 
nos enfermero y enfermeranan hunto cu 
tur otro “front liners” ta den accion pa 
salba mas tanto hende posibel, cu bon 
cuido, amor, cariño y atencion. 


Profesionalnan cu no sa wordo elogia y 
aprecia tur ora pa nan trabao. 

Awe, ya pa dos luna caba, cu man na 
trabao di ariba bay abao. Nan ta eherce 
nan profesion cu seriedad y hopi amor y 
dedicacion. 

Y ta hañando mas elogio y aprecio cu 
nunca bisto na mundo y tambe aki na 
Aruba. 

Y pa duna nan mas bunita atencion y 
aprecio lo tuma tempo un minuut dia 12 
di mei pa 8 or di anochi, ora cu henter nos 
comunidad ta keda invita pa pita auto of 
bati man. 

Pa sikiera un minuut largo, e bunita 
“vibes”nan aki yega na nan curazon. 

Sabiendo cu tur hende ta bezig ta klap, 
bati man y pita auto pa nan tur cu bon 
energia, pasobra, nos isla no lo tabnata 
completo sin esnan profesional den e 
ramo di enfermeria. 


Nos tambe ta bati man y laga nan tur sa, 
cu Aruba completo ta stima boso. 

Nos ta felicita bosonan cu den nos curason 
un bunita oracion di danki cu goso, cu 
Bon Dios sigi bendiciona cada un di boso 
, awe y tur dia cu ta sigi. 

T’e aki, un poema prosa bastante largo pa 
boso tur di ODEA ,di mi, como e Poeta 
Local “Lady Ruth” di Aruba, un brasa 
grandi pa boso tur. 

Sigi briya boso bunita luz, sigi briya 
meymey di nos cu tin biaha ta den scur 
pa ora e crisis di corona virus pasa, nos 
sigi elogia y aprecia boso cu amor. 

Boso cu tey pa nos tur ora, boso cu ta 
fuerte, boso cu ta inspira mas cu nunca 
awor. 

PABIEN NA TUR ENFERMERO Y 
ENFERMERA, PABIEN “ODEA” 
YDANKI DI NOS CURAZON 

Autor: Ruthy”Lady Ruth” Vrieswijk-Bergen 
Mei 6- 12 2020 Siman di ODEA 






Nos tey pa sirbi'bo, 
awor Online! 

Laga nos asisti'bo cu: 

- Cambio di servicio of upgrades 

- Add-ons pa bo servicio(nan) 

- Renobacion di contract 

- (Re-) Activacion di SIM card 

Pick-up di celular rapido na Teleshop Seroe Blanco 

Orario di servicio: 

Dialuna - Diabierna: 8:00 am - 3:30 pm 

E-mail nos na: 


store@setar.aw 


^ SETAR 

Gobierno di Reino a pidi Cruz Cora 
pa coordina ayudo humanitario na 
Corsou, Aruba y Sint Maarten 




Departamento di AsuntO Social 


y Ta duna sosten, guia y conseho 
y Duna guia con pa maneha piaca 
y Ta intermedia pa comestibei 
sf Ta intermedia cu utiiidadnan 


TUR parti ta sinti e consecuencianan di e 
pandemia di corona. Den e parti Caribense 
di Reino tambe e impacto ta grandi. E isla- 
nan ta depende pa gran parti di turismo cu 
a para casi por completo. Desempleo riba 
e islanan ta crece den tempo rapido loke 
tin como consecuensia cu mas y mas cas di 
famia ta baha bao di e liña di pobresa. Tin 
mester di ayudo di emergencia urgente. 
Ministerio di Asuntonan Interno y Relacion 
di Reino a pone € 16.000.000 disponibel. 

Ta uza e placa pa inmediatamente sumin- 
istra ayudo di cuminda, di manera cu por 
satisface e necesidadnan basico. Tin mester 
di ayudo urgente y inmediato. P’e motibo 
ey mester haci uzo rápido di un red adecua. 
P’esey Cruz Cora lo tuma e tarea di coordi- 
nacion y dunamento di ayudo hunto cu otro 
organisacionnan di ayudo riba e islanan. 
Cruz Cora tin seccionnan riba e islanan y 
como tal tin hopi aña di experencia cu ayu- 
do local. 

E organisacion di ayudo di emergencia tin 
contacto estrecho cu otro organisacionnan 
di ayudo riba e islanan. Hunto nan ta bay 
yuda esnan mas afecta den e tempo di cri- 
sis di corona aki. 

N’e momento aki tin combersacionnan ta 
tumando lugar cu diferente organisacion 
di ayudo di manera cu por duna contenido 
rapido n’e condicionnan esencial. Ta ofrece 
e ayudo den forma di pakete di cuminda, 
distribucion di cumindanan ‘ready-to-eat’ 
pa personanan cu no tin cas y p’esnan cu no 
por cushina of haci compra nan mes. Tam- 
be ta pone un tarheta di pago disponibel cu 
cua por haci compra. E ayudo ta start in- 
mediamente y lo dura te fin di augustus. 

Parlamentario Arthur Dowers 

Plan di Minister Rudy Lampe ta sigui 
dilanti hasta den tempo di crisis 



LOKE Minister di Enseñansa, Armando 
Rudy Lampe ta insisti pa haci, ta algo 
cu den pasado tanto fraccion di AVP 
como varios miembro di fraccionnan cu 
ta sostene Gobierno, a bay contra di e 
maniobranan aki di Lampe. 
Sinembargo, segun Parlamentario Ar- 
thur Dowers, awor un biaha mas ta sa- 
liendo na cla maniobranan cu Minister 
Lampe ta hibando den e tempo di cri- 
sis serio aki di Covid-19, pa crea otro 
crisis grandi den enseñansa di e pais. 

“Ta fresco den memoria ainda con den 
pasado na un scol pubbco caminda 
nan a haye cu marihuana na scol, a 
bay over na kit’e for di scol, pero como 
‘bevoegd gezag’ nos a logra cu e mucha 
aki a logra sigui su estudio. 

E tempo ey partido MEP a acusa nos 
di ta pro droga, pero nos a splica hopi 
cla cu nos no ta pro droga, pero contra 
droga pero nos no ta kere cu djis saca 
un mucha pone riba caya pa motibo di 
un tiki droga y cu den caso di e mucha 
aki no ta wordo cumpli cu leerplicht. 

E tempo ey nos a logra di pone e mu- 
cha na un otro scol publico di Gobierno 
despues cu a inicia un hetze n’e scol ey 
contra di e mucha. 


Ta di lamenta pa mira cu e tempo ey 
hendenan di MEP a hunga wega polit- 
ico cu e caso ey, pero awe nan ta forma 
Gobierno c’un politico cu ta pro droga y 
kende a declara den Parlamento cu ta 
pro marihuana medicinal, pero tambe 
e ta pro marihuana recreacional. 

Nos ta sigui kere cu mester para pa in- 
teres di muchanan cu risico y e unico 
forma pa haci esey ta si bo tin scolnan 
publico cu ta garantisa. 

Awor tin indicacion cu Minister kier 
bay hinca EPI bou di e stichting di 
EPB, cual den pasado nos tabatin hopi 
problema como ‘bevoegd gezag’ hopi 
problema cu nan maneho, ya cu nan 
kier dicidi manera nan ta haya ta bon. 

Dado momento tabatin normanan asi- 
na pisa n’e scol ey caminda no por a 
mantene cierto muchanan na scol mas 
y e tempo ey tambe AVP a scoge pa 
saca e parti di scol special for di EPB pa 
di e forma ey garantisa p’e muchanan 
aki por bay scol trankil y caminda nos 
a mira un trankilidad grandi despues 
na EPB. 

Nos a purba tambe mas tanto cu taba- 
ta por pa crea scolnan chikito y awor 
tur eseynan nos tin entendi ta core 
riesgo pa motibo cu e Minister a pasa 
entre otro segun informacion, Bernard 
School pa un otro stichting. 

Tambe tin indicacion cu Minister 
Lampe tin plan pa loke ta ‘open avon- 
donderwijs’ pa pasa esaki tambe pa un 
otro stichting y loke ta ainda mas tris- 
to, mi a compronde cu e Minister aki 
kier pasa cierto scol publico manera 
MAVO-nan, pa scol Catolico. 


Ta unda nos ta bayendo cu e maneho 
di Minister Lampe aki y riba dje algun 
dia atras e Minister aki a wordo poni 
na su lugar pa dor di scol Catolico, ca- 
minda el a wordo mustra bon cla cu 
e no tin nada di bisa nan, pa loke ta 
trata kende ta bay over y kende no. 
Den tur pais civilisa den un caso asina 
tin dialogo entre e Minister y su Go- 
bierno cu schoolbesturen, caminda 
tin cu yega na palabracionnan pa tin 
trankilidad di tur hende durante un 
temporada die crisis di Covid-19, pero 
den pleno crisis Minister Lampe ta 
hisa benta un cos y schoolbestuur ta 
manda bise pa cera boca cu e no tin 
nada di bisa. 

E situacion aki e Minister aki ta bay 
crea ora cu a caba di pasa tur scol pu- 
bbco pa stichtingnan caminda nan por 
bisa Minister of Gobierno cu nan no tin 
nada di bisa y djis paga y keda keto. 
Nos no ta kere y tampoco nos ta acepta 
e cos aki y mi ta kere cu pueblo tam- 
poco lo acepta esaki apesar cu nos ta 
den crisis. 

Tin cierto hende ta bisa cu nos ta den 
crisis y no mester busca confrontacion, 
pero den e caso di Minister Lampe ta 
for di momento cu el a bira Minister, 
el a cuminsa haci e maniobranan aki 
y caminda fraccion di AVP y despues 
miembronan di otro fraccionnan cu 
a sostene Gobierno, a bise bon cla cu 
loke e kier haci no por y lo no wordo 
acepta. 

Awor den pleno crisis grandi, ta mira 
cu Minister ta haciendo maniobranan 
pa tog sigui implementa su plan cu 
Parlamento no a aproba,” Parlamen- 
tario Arthur Dowers a declara. 

Parlamentario Jennifer Arends-Reyes (AVP) 

Ta inaceptabel cu Mmisterraad ta aproba 
den pleno crisis pa Minister di Enseñansa 
privatisa mayoria di scolnan publico 


Sra. Jennifer Arends-Reyes a reacciona riba e ultimo de- 
saroyonan cu Minister Armando Rudy Lampe, kende du- 
rante temporada di crisis di Covid-19 ta firmando decreto- 
nan Ministerial cu tin consecuencia sumamente negativo 
pa alumno y maestronan. 

Pa cuminsa Minister Lampe a sera un acuerdo cu Stichting 
Combina cu lo tuma Colegio San Nicolas over. Y asina tin 
lista largo di otro scolnan cu lo bay cay bou un fundacion. 

Na varios ocasion caba Parlamento a prohibi Minister di 
Enseñansa di privatisa scolnan publico y scolnan aki cu 
mester garantisa pa keda habri pa tur alumno cu no haña 
cupo of pa un of otro motibo no por keda na scolnan cu ta 
resorta bou di un fundacion. Na momento cu scolnan cu ta 
brinda oportunidad pa alumnonan wordo limita na regla- 
nan ‘nobo’ di un fundacion den e caso di Colegio San Nico- 
las, e fundacion nobo den e caso’ki fundacion Combina cu 
ta run De Schakel, lo tin su directiva cu e lo escoge y tambe 
prijsnan hopi mas halto cu por yega den careda di 800 fis 
pa luna pa alumno. 

Gobierno no ta conoci ainda y mas tristo ta cu tur acuerdo 
ta firma y e docentenan cu lo mester bay over n’e fundacion 
priva aki mes no ta na altura di e detayes. 

Ki consecuencia esaki lo tin, ki garantia pa wordo tuma sin 
mester bolbe solicita y kico ta pasa si no ta desea di bay 
over n’e fundacion. Sindicatonan ta man yen, pero e topico 
aki ta un problema serio p’e grupo di docentenan aki cu e.o. 
nan posicion huridico lo wordo afecta. Ya caba a cuminsa 
kita posicionan di Con-Rectoren p’asina habri caminda pa 
pone personan nobo. Netamente e discusion cu tabatin na 
2018 cu Minister Rudy Lampe pa no privatisa scolnan pu- 
blico awor na momento cu tur hende ta bezig cu nan salud, 
ta surgi atrobe. 

Segun Jennifer Arends-Reyes, e Minister ta percura pa su 
deseo wordo cumpli tog cueste loke cueste cu aprobacion di 
MEP y POR. E1 a privatisa e scolnan cu ta cay bou di De- 
partamento di Scolnan Publico, DPS, tiki tiki y percura pa 
nan bay den un ñmdacion tog. 

Den pleno crisis di Covid-19 pa Aruba den 1 dia di trabou 
Ministerraad cu ta Ministernan di MEP, POR y RED a 
aproba un decision di un embargadura asina grandi p’e fu- 
turo di Enseñansa di Aruba. 



Di dia 16 pa 17 di maart e decision aki a tuma lugar, ta 
straño cu dos aña pasa e miembronan den Parlamento di 
MEP y POR tabata contra di independisacion di scolnan 
publico y awor ta sostene e desicionan aki sin mas. 

Spera nan por recapacita y pone un paro n’e decisionan aki, 
e no ta na beneficio di oportunidadnan pa un y tur den Ense- 
ñansa, e grupo mas vulnerabel lo cay afo asina ki. Fraccion 
di AVP ta condena e hecho cu ta continua cu decisionan cu 
no tin sosten di esnan concerni y pio con e proceso ta bay- 
endo pa tur e scolnan cu ta bezig ta integra y directivanan 
di fundacionnan cu ta adoptando scolnan publico, ni e do- 
centenan di e scolnan no tin detayes di locual ta pasando. 

Fraccion di AVP a pidi sigur un 7 biaha pa Parlamento 
yama un reunion publico pa atende cu topico di Enseñansa, 
pero te awe ta wardando. E por wordo considera como un 
acto di mala fe cu netamente durante un pandemia cu tur 
su efectonan negativo cu e tin, Gobierno deliberadamente 
ta aproba decisionan di e magnitud aki. Atrobe tin hopi 
preocupacion y incertidumbre bou di maestro y mayornan 
na un momento sumamente dificil na Aruba y na mundo. 

E situacion aki ta uno serio y inaceptabel, docentenan a 
soporta hopi na man di e Gobierno aki cu a decreta e aña 
aki como Aña di Enseñansa y e docentenan y alumnonan a 
sufri mas cu nunca. Si Gobierno di MEP-POR-RED ainda 
no por reconoce e balor di e trabou di docentenan y necesi- 
dad di un pais pa keda cu facilidadnan pa brinda oportuni- 
dad na tur nos hobenan sin haci distincion, nos ta mas leu 
for di cas cu nos mes a pensa sra. Jennifer Arends-Reyes a 
termina bisando. 

Booshi Wever: 

Maneho di Minister di Enseñansa, Rudy Lampe 
ta un manera un barco sin capitan y sin rumbo 


] 



UN rekisito importante di un bon docente 
ta dominio completo di e materia cu e ta 
presenta na su alumnonan y e habilidad 
pa por comunica esaki den un forma cla y 
preciso. Si no cumpli cu e rekisitonan aki 
e docente ta core peliger di perde control 
riba e klas loke lo conduci na falta di 
respet, atencion, cooperacion y prestacion 
di e alumnonan, asina Candelario (Booshi) 
Wever a cuminsa su relato relaciona cu 
maneho di Minister Armando Rudy Lampe. 
Esaki ta hustamente loke ta tumando lugar 
aworaki cu e maneho bruha di enseñansa 
dor di e Minister actual. 

E agenda di e Minister ta un misterio 
grandi pa mayoria di e cuerpo di docente na 
Aruba. E Minister ta haci declaracionnan 
na prensa encuanto su maneho sin cu esaki 
a wordo delibera y comparti di antemano 
cu e docentenan. 

E dirigentenan den enseñansa na Aruba 
parce di a harta cu e forma di proceder 
aki di Minister Rudy Lampe y a cuminsa 
vocifera nan disgusto y desacuerdo 
abiertamente. 

Nos por a tuma nota di diferente articulo 
cu a sali publica di e.o. e Directora di 
SKOA na unda ta refuta ponencianan di 
e Minister. E motibo di esaki ta pasobra e 
Directora tin e tarea y responsabilidad di 
cumpli cabalmente cu e deber di duna e 
docente y alumnonan direccion y claridad 
kico ta wordo exigi di nan. 


Den cumplimento di e deber aki no tin 
espacio pa duda, pasobra esaki lo conduci 
na chaos y desordo cu por nifica cu e 
Directora ta wordo retira dor di SKOA. 

Den politica e exigencia pa cumpli 
cabalmente cu e tarea di duna direccion 
y claridad NO ta existi NI p’e Minister 
NI pa Parlamentarionan. E Minister, 
particularmente den e constelacion actual, 
na unda e Gobierno di coalicion no por 
duna su mes e luho di perde ni un voto di 
sosten den Parlamento, parce di tin e poder 
absoluto di haci y deshaci sin cu e ta wordo 
desafia of cuestiona dor di su coleganan of 
dor di Parlamento. Esaki tabata p.e. e caso 
cu ex-Minister Otmar Oduber, kende a haci 
y deshaci y parce e Minister di Enseñansa 
no kier keda atras. 

Minister Armando Rudy Lampe den e dos 
aña y mey a logra di “jaag” e cuerpo di 
docente “tegen zich in het hamas” cu su 
maneho manera un “ongeleide projectiel”! 
E Minister a hay’e obliga pa pasa parti di su 
trabou pa Minister-President, pa evita mas 
desordo, pero aki cos no a caba, Booshi 
Wever a sigui comenta. 

Amba ta inverti un gran parti di su 
presupuesto na enseñansa y tog e “return 
of investment” di enseñansa ta laga hopi di 
desea. Un ex-gobernante di un partido cu ta 
conforma e coalicion actual, recientemente 
a declara cu “e realidad na Aruba ta cu un 
porcentahe halto di studiante ta cay na 
caminda. 

No tin ni 3% di academico, ni 10% cu a 
caba cu titulo di enseñansa profesional 
(beroepsonderwijs) y ni 25% di nos 
poblacion tin un MAVO diploma”. 

Parce cu esaki a yega na orea di e Minister 
y di Gobierno, pasobra recientemente 
Ministerraad a bay di acuerdo cu un 
proposicion di e Minister aki pa duna 
subsidio n’e scol priva “de Schakel”! 
Pero e Minister ta bay mas leu, ya cu 28 
di april ta firma un decreto pa oficialisa un 
acuerdo di cooperacion entre “de Schakel” 
y Colegio San Nicolas. 


Y pa despues traspasa e mando over 
totalmente pa “de Schakel”. Dicon? 

Ta usa aki e motibo, cu “de Schakel” tin un 
percentage halto di exito den examen. Pero 
esaki ta straño si ta 5 alumno so tin den un 
klas? Kico ta para di e “rechtspositie” di e 
docentenan di Colegio San Nicolas? 
Obviamente ta duna esnan cu ta dirigi 
Colegio San Nicolas un “brevet van 
onvermogen”, mientras cu den e mesun 
rosea ta duna subsidio na un scol priva. 
Mientras cu scolnan ta sclama pa un ayudo 
financiero, p’asina por cumpli cabalmente 
cu nan responsablidad pa “pa crea un bon 
ambiente profesional di trabou den cual 
alumno, mayor y personal ta sinti nan 
contento”. 

Ainda por corda con tempo cu ex-Minister 
Hooyboer a duna Intemational School un 
subsidio di algun miyon, esnan cu awe ta 
den Gobiemo, como oposicion a critica e 
intencion di e ex-Minister, mirando cu a 
duna subsidio na un scol priva. 

Awe Minister Rudy Lampe, de facto ta haci 
mesun cos y te hasta ta bay mas leu ainda 
dor di traspasa un scol publico y hacie uno 
priva!! 

Kico mas tin den e “sprookjes” di e Minister 
aki? Tin mas scol lo bay bira victima di e 
aventuranan aki? 

IPA lo bay cay bou di UA? Interesante 
ta kende lo bay dirigi e “Stichting” aki, 
Booshi Wever kier sa. 

E hecho cu e Minister ta sigui biba den su 
mundo di ilusion y di fantasia y e falta di 
comunicacion y dominio di e materia lo 
bay tin consecuencianan devastador p’e 
futuro di enseñansa na Amba. 

Di Gobierno no por spera atrobe nada. Ban 
wak si Parlamento “nobo” actual lo bay tin 
e pudor di yama e Minister pa cuestiona 
y responsabilisa su maneho manera un 
“ongeleide projectiel”! Probablemente 
lo bay trate cu cautela pa evita final di e 
gobemacion. En berdad ta conta: “Politics 
is about survival! But at what price?”, lider 
di UPP, Booshi Wever a conclui. 

Prostitucion y Pelea di Gay, "Gedogen"! 

Skirbi pa Clyde Harms 


Siman pasa prostitucion y 
pelea di gay tabata den noticia 
local, dos actividad ilegal pero 
tolera. "Gedogen" manera cu 
Hulandesnan ta bisa. 



Prostitucion no ta solamente 
tolera, te hasta e ta wordo 
proteha pa nos polisnan. Un dia 
un polis mester a interveni ora 
cu un cliente a nenga di paga pa 
e servicio cu el a ricibi. E cliente 
a keha cu e "animeermeisje” no a 
satisface. T'e polis mester a cobra 
e cliente pa e dama. Esaki ta mas 
cu tolerancia di un actividad 
ilegal. 



Ami no a yega di asisti un pelea di 
gay, pero algun aña pasa, mi tabata 
keiro cu un amigo di Venezuela y 
pa casualidad mi a pasa banda 
di un edificio grandi cu mi no 
tabata conoce. E1 a resulta di ta 
un gayero, un structura mescos 
cu un stadion di pelea di boxing. 
Despues cu mi a puntra mas di e 
edificio, mi a bin tende cu dianan 
cu tin pelea e gayero ta yena cu 
hende y pafor no tin lugar pa 
para un auto menos di 200 meter 
leu. Mi no por imagina mi cu 
autoridad no ta consciente di e 
actividad ilegal aki. Obviamente, 
pelea di gay tambe ta wordo trata 
gedogen. Algun hende cu a lesa e 
prome version di e articulo aki a 
bisa mi cu pelea di cacho tambe 
ta tuma lugar na Aruba y hasta 
tin hende ta cria cacho special pa 
bringa. Por ta posibel cu pelea di 


cacho, otro actividad ilegal, tambe 
ta wordo tolera? 

Den e buki ‘‘Amsterdam, a history 
of the world's most liberal city" e 
autor Mericano Russell Shorto ta 
cita e palabra Hulandes "gedogen” 
[tolerancia) hopi biaha. Shorto 
ta uza gedogen pa splica e 
origen y historia di liberalismo 
como producto di tolerancia di 
Amsterdam en particular y di 
e Hulandesnan en general, no 
solamente den nos epoca pero 
e ta bay bek varios siglo den 
historia. E ta mustra cu tolerando 
algo ilegal algun bes nos ta 
logra algo legal cu ta hopi mas 
importante pa nos comunidad. Na 
nos isla ruman Corsou, nan a uza 
gedogen pa permiti e creacion di 
Campo Alegre cu e meta di saca 
prostitucion fo’i Punda caminda 
cu e tabata florece abiertamente. 
Esaki despues cu nan a dicidi, pa 
un razon of otro, cu prohibicion 
completo di prostitucion lo tabata 
un opcion ainda mas malo. 



Prostitucion. 

Nos por uza gedogen pa 
hustifica prostitucion na Aruba? 
Tempo cu Lago a bin Aruba y 
cu diripiente tabatin un fluho 
grandi di homber soltero na 
San Nicolas, algun comerciante 
a mira un oportunidad pa gana 
placa y nan a habri hotel pa ricibi 
prostituta di afor, specialmente 
di Republica Dominicana y di 
Colombia. Considerando cu 
tabatin un peliger grandi cu e 
hombernan sin nan muhe lo por 
bira un menasa pa nos damanan 
Arubiano, gobierno a considera 


prostitucion gedogen, pero a 
pone algun condicion; p.e. ta 
na dos hotel so e prostitutanan 
tabata permiti pa biba mientras 
nan tabatin permiso pa traha 
na Aruba; no por a ricibi nan 
clientenan den nan camber, etc. E 
nomber di e hotelnan tabata pas 
bon cu e negoshinan: 



Hija del Dia y Las Delicias (awor 
Holl^m^ood]. 

E reglanan di gobierno tambe a 
trece negoshi pa taxistanan di 
San Nicolas. Esnan cu no tabatin 
auto pa hiba nan pareha mester 
a haci uzo di taxi cu tabata hiba 
e muhenan cu nan cliente pa e 
lugar conoci pa "Smal” of pa e 
beach di Boca Grandi cu e tempo 
ey a bira conoci como "Bare Ass 
Beach” of mas refina, "BA Beach”. 


Tambe a bin na existencia e 
expresionnan ‘‘beachybeachy" y 
“plata en mano, c**o en tierra". E 
ultimo aki no tabata exactamente 
corecto pasobra e taxista semper 
tabata provee e pareha cu un 
"cama di Cartagena” un mat di 
paha caminda e dama tabata 
pone su atras. 

Temponan a cambia. Prostitucion 
manera e ta awor na Aruba ta un 
negoshi controla pa un grupo di 
explotado di muhe. Prostitucion 
ta plama den casi henter San 
Nicolas y "animeermeisjes” ta 
activo den casi tur bar riba nos 
isla. Ainda nos tin rason pa trata 
prostitucion gedogen? Mi ta kere 
cu ta tempo pa Aruba cuminsa 
persigui prostitucion y caba cu 
e traficacion di hende muhe riba 
nos isla. 


Corida di toro, pelea di gay y di 
cacho. 

Na Aruba nos no conoce corida di 
toro, un espectaculo cu hopi ritual 
bunita pero masha cruel, legal den 
varios pais. Na Spaña el a wordo 
declara un expresion di e cultura 
di e pais. Aunke legal ainda bou 
diferente forma den varios otro 
pais, corida di toro a perde hopi 
di su popularidad. Den algun 
stad den paisnan cu ainda ta 
permiti corida, e ciudadanonan 
mes a stop tur corida pa via di e 
crueldad contra e animal. 

Na aña 1970 ami a mira un corida 
na Malaga, Spaña, y mi a sali ora 
cu e torero a mata e prome toro. 
Ainda mi ta haya gana di saca ora 
cu mi pensa con e pober toro, 
morto cansa di e heridanan di 
e banderinnan planta den su 
lomba, instintivamente tabata 
tambalia den direccion di e 
capa cora pa e toriado caba di 
mat’e cu un hinca di su spada. 
Desafortunadamente, hopi bes e 
ta faya y e pober animal ta sufri di 
dolor y ta ricibi mas spada den su 
garganta te cu, Dios gracia, morto 
ta pone un fin na su sufrimento. 
Ta bon cu nos no conoce corida 
di toro aki na Aruba, pero 
desafortunadamente nos conoce 
pelea di gay y aparentemente, 
pelea di cacho tambe, tur dos ta 
actividad horiblemente cruel. 
Hasta mas cruel cu e matamento 
di toro. Potretnan di cacho cu nan 
intestino ta colga afor despues di 
a wordo mordi den un pelea ta 
pone hende bira malo. Mi no por 
haya un rason pa hustifica pelea 
di cacho of di gay den un pais 
civilisa y mi ta kere cu nan mester 
wordo aboli na Aruba y henter 
mundo. 

Michael Vick, e famoso futbolista 
Mericano a keda encarcela casi 
dos aña pa su participacion den 
organisacion di pelea di cacho. 
Lo no ta husto pa castiga esnan 
cu ta of tabata involucra aki na 
Aruba den actividad ilegal cu a 
wordo tolera pa autoridad pa un 
tempo largo, pero mi ta spera 
cu pronto, muy pronto, polis 
lo cuminsa aplica su politica di 
zero-tolerancia riba e hororoso 
peleanan di cacho y di gay. 


clydeharms@yahoo.com 

Leyenda pa e fotonan adhunto 

* Las Delicias [awor Holl^wvood) un di e prome hotelnan di prostitucion. 

* E toro ta morto cansa di e heridanan di banderin cu el a ricibi den su lomba 

* Dos gay di pelea ta cla pa ataka otro. 

* Dos cacho den pelea mortal. 

Comentar 


Promocionar puMicadón 

Configuración Ayuda * 


0 ^ AWEMainta 

PuWicado por Ysa Morales !?l 16 de marzo a las 22:35 0 

Respaldo Ta Keda Brinda Sosten Y Servicio Na Su Clientenan Tumando Na 
Cuenta Restriccionnan Di Gobierno Te Cu 31 Di Maart 2020 
https://www.awemainta.com/?p=98210 


[COVID-19] 

Coronavirus 


ié A13.591 personas les gusta esto 
^ 13.775 personas siguen esto 

Información 
583 1400 

© Enviar mensaje 
■' http:/Avww.awe.. 

[3 Periódico • Medio de comunicación/noticias 
^ Sugenr cambios 

^ Tl'ansparencia de la página ver más 

Facebook muestra infbrmación para que entiendas mejor 
la rmalidad de una página. Consulta qué acciones 
reafizaron las personas que la administran y publican 


Ip Se creó la página el 8 de octubre de 2009 


Páginas que le gustan a esta página 


Benny Sevinger 




TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 



Aruha*f 

Si situQshon sigi for di man: 

No ta keda otro sino di bolbe proklama Lock Down 


A^^ra 

^^ 

No tin palabra pa expresa cuanto nos lo bay haya su falta. Mami su bida 
ta un regalo cu nos a haya di Dios. Awe nos ta ofece e bida bunita aki 
como nos regalo bek na Creador. 

Cu un inmenso tristesa den nos curason, pero conforme cu boluntad di 
Dios, nos ta anuncia fayecimento di: 

ANGELICA 
MARIA 

THIEL-MADURO, 

nniho conoci conno Lica, 

Machi Lica,Tanta Lica yTanchi Lica 
*8MEI 1927-*9MEI 2020 

Casa: Alberto (Ale) Thiel 
Yiunan: 

Dolores(Doy)Thiel Randoph (Randy) yfamia 

Mayra Thiel y famia Siegfried (Tito) Thiel y Lilian (Lilly) de Cuba y 

famia GlendaThiel y famia AstridThiel 

Elvira (Mieke) y Milton Arends -Thiel y famia Janine y John 

Wardlaw-Thiel y famia Alberto (Betto) y MarciaThiel - Giel y famia 

Geraldine (Dina)Thiel 

Manera yiu: Jossy y Sophie Semeleer y famia 
Nieto y Nietanan: 

Mayréne y Glenn Marugg- Helmeyer y famia 

John- Alberth Thiel y Lindsay Geerman y famia 

Yelitza y Herbert Domacassé y famia 

Renald Thiel y Michelle 

RupertThijsen yTiana de L'isle 

Tito Wagib Thiel y Jo-Ann Geerman 

Shawn Thijsen y Mary-Phil Marugg y famia 

Eva-SuyenThiel yJose Benavides Paz 

Erwin-Milton Arends y Silvienne Maduro y famia 

Mary- Joan Wardlaw y Karel Arends 

Shinton Arends y Maya Solis Marin 

John- Joseph Wardlaw 

Abetti GeorgeThiel y Parnian AJami 

Bisanietonan: 

Harvey, Jewel, Joah, Jeyah, Roman, Rowin, Deaveny, Everleign, 
Leydah, Kiki y Rocco 

Tata y Mama: tMauricio y tAnette Maduro-Lampe 
Rumannan: 

Willem (Bubu) y t Bibi Maduro y famia 

Lena y Pedro Kelly y famia 

tDico y tLinda Maduro y famia 

Gabriel (Bill) y Sila Maduro y famia 

Maria Maduro Lucia y tMelvin Richards y famia 

tPina y tHector Ras Frido y Deta Maduro y famia 

Mariano y Betty Maduro y famia Edwin y Anchi Maduro y famia 

Le y Felicia Maduro y famia Gerardo (Jado) y Doy Maduro y 

famia Rosa y tCeril de Cuba y famia 

Swinda y Buchi Janga y famia 

Swa y cuñanan 
tOlindaThiel 

Mani y tJenny Lopez y famia 

Anna y Simon (Chomon) Wouters y famia 

Ayudantenan: 

Sandra Zawadiy-Barletta, Nursability (Kim Hoo y team), Sulaika 
Croes 

Tur demas sobrino y sobrinanan, primo y primanan, comer y 
compernan, swa y cuñanan, ihanan, bon bisiñanan, 
compañeronan di Grupo di Oracion San HudasTadeo Dakota, 
grupo di oracion Hesus Misericordioso Santa Cruz, grupo di 
oracion Niño de Praga Santa Cruz, grupo di oracion Birgen 
Milagrosa y demas amigo, amigay conocirnan di Aruba Corsou, 
Boneiro, Merca y Hulanda. 

Demas famiaThiel, Maduro, Lampe, Helmeyer,ThiJsen, Arends, 
Giel, Oduber, Werleman, de Cuba, Muyale, Wardlaw, Krozendijk, 
Wever, Wouters, Kelly, Everon, Richards, DiJkhoff,Tromp, Janga, 
Boekhoudt, Croes, Dubero, Lopez, Semeleer, Domacasse y 
Marugg. 

Ta invita pa un acto di despedida cual lo tuma lugar na Santa 
Cruz 11, diaranson 13 di mei 2020, for di 9:30 a.m. pa 11.00 a.m. 
den un forma di 'DriveThru', cu por tuma despedida for di un 
pasada den auto.Ta pidi encaresidamente pa por drenta e caya 
for di e crusada di NotarisTromp y ta sali na e splitsing di Napa. 
Despues di despedida acto di entiero lo tuma lugar pa Santana 
Catilico, Santa Maria na Santa Cruz den seno familiar 
Nos kier pidi disculpa si nos por a lubida di menciona algun 
famia den nos tristesa. Pa motibo di e situacion actual, relaciona 
cu salud publico, nos no lo por ricibi bishita di condolencia na 
cas. Nos mester mantene nos mes na e condicionnan di regla. 


WILLEMSTAD - E espasio ku 
Gobiernu a duna pa eliminá Lock 
Down for di diabierne mainta a 
resultá den un frakaso total ku 
un grado di desobediensia y falta 
di disciplina monumental ku kan- 
tidat di insidente i aksidente riba 
kaya. 


A 

Amom 
^^ 

Lagrima y flornan por seca, su recuerdonan y tur loke e la hasi y 
significa pa nos lo keda graba pa semper den nos mente y 
curason. 

"Cerca Dios mi alma ta na paz, 
ta di dJ'E mi salbacion ta bini" 

Salmo 62:1 

Cu dolor na nos curason, 
nos ta anuncia fayecimento di nos ser stima: 



Ricardo Albertico Willems 

Mihorconoci como"Tico" 

*12-02-1966-107-05-2020 

Na nomber di su: 

Yiunan: 

Edwin, Sheila y famia 
Tony, Cruzyfamia 
Yhoely y Hector 
Nietonan: 

Melyene, Liah-Chanel, Giandra 
Aaron, Christian, Sebastian 
Mama di su yiunan: 

Yosely Vasquez 
Manera tata pa su yiunan: 

Carlos David Vialez 
Rumannan: 

Joaquin Willems y famia 

Felicitas, BennyTearr y famia (Sint Maarten) 

tElio y Jeanette Willems y famia 

Ruben, Lidia Willems y famia 

Ingrid Wouters y famia 

Ronny, Charlotte Willems y famia 

Dionisia "llva" Paola y famia 

Ivonne Wouter, Jose y famia 

Mayorie Wouters y famia 

Rudolf "Tete", Lina Wouters y famia 

Jeanne Wouters, Ronald Koolman y famia 

Victor, Carlos Perez y fammia 

Sobrino(a)nan, swa- y cuñanan, primo(a)nan, amigo(a)nan, 
conocirnan y bisiñanan 
Coleganan di Andina lce 

Demas famia: Willems, Wouters,Tearr, Vrolijk, Koolman, Perez, 

Espinal, Vasquez, Gonzalez 

Demas famia na Hulanda y Sto Domingo 

Disculpa nos si den nos tristesa nos por a lubida algun famia of 
conocir. 

Pa motibo di e situashon actual relashona cu Covid-19 acto di 
entiero lo ta den seno familiar. 


A mantené Toke di Keda anochi 
i a lós e regla di keda cas. E kon- 
sekuensia tabata fatal. 

Tabatin kantidat di konglomer- 
ashon rónd Korsoui for di Ban- 
dabou te Bandariba. 

Na Heineken Snack nan a sera 
e lugá dos biaha loke ta inasep- 
tabel. Botikanan tambe a faya 
ora a kita e divishon di plexiglas 
i strepi abou. 

Te ainda nos ta den situashon di 
krisis i mester prepara pa alivia 
e situashon despues di 7 siman 
di Lock Down. 

Diabienre anochi e situashon 
a sali for di man y e konsekue- 
nsianan por ta enorme pasobra 
otronan a faya ku regla stroban- 
do otronan pa hasi negoshi. 

For di diasabra tabatin kontrol 
estrikto riba snék i si nan faya, 
lo sera nan. 

Lo atendé ku esnan ku faya ku 
regla i lo sera e negoshinan spe- 
rando ku asina e hendenan lo 
adaptá nan komportashon pa no 
pone henter komunidat na peli- 
ger. 

Pero loke a pasa diabierne ka- 
minda kantidat di hende a sSali 
bai bebe i kousa aksidente taba- 
ta ekstraordinario. 

Loke a pasa diabierna anochi ka- 
minda un parti di pueblo a dal 
ranka ku parandanan gigantes- 
ko di alkohol simplemente no ta 
aseptabel. 

Mañan ta 30 aña pasa cu 
Papa Juan Pablo II a haci 
bishita historico na Corsou 


Ai^ra 

^ 

"Señor ta mi wardador, mi no tin falta di nada; Den kunuku di 
yerbe berde E ta pone mi sosega. 

E ta hiba mi na awa trankil, pa mi bolbe haya forsa"Salmo 23:1-3 

Cu inmenso dolor na nos curazon nos 
ta anuncia e fayecimento di nos difunto stima: 



Gregorio Maduro 

Mihor conoci como"Pedro/Shon Pe" 
1-06-1944-107- 05- 2020 

Na nomber di su 

Esposa: Vda.lngrid Maduro-Villasmil 
Yuinan: Monique Plaza-Maduro 

Etienne Maduro y famia na Dubai 
Zanaida Chaitza Oedit na Hulanda 

Rumannan: Benita van de Ham y famia 

Greta Maduro y famia na Hulanda 
Helen Maduroyfamia na Merca 
Cirilio Maduro y famia na Curacao 
tTheobaldo Maduro y famia 
Miguel Maduroyfamia 

Suegra: Nelly Villasmil-Quevedo 

tJose Angel Villasmil 

Nietanan: Zabdi y Vashti Plaza 
Surina Maduro 

Tur sobrino(a)nan y famia, primo(a)nan y famia cu ta mucho 
hopi pa menisona. 

SwanaAruba: Shirley Maduro 

Yolanda Maduro 
Swa y Cuñanan y famia na Venezuela: 

Mirba Villasmil y famia 
lliana Ramires Villasmil y famia 
Jose Luis Villasmil y famia 
Juan Manuel Romeroyfamia 

Bon amigonan di cas: Aremt, Royce Stevens, Sunil, 

Richard, Guillermo, Leslie y famia, Luis, Rohit, Jozef, Roger, Jesus, 
Shawn. 

Tur amigonan, ex Coleganan, bisiñana y conocirnan. Un danki 
na tur famia y conocirnan cu a bishite den su enfermedad na 
Hospital. 

Demas famia: Maduro, Erasmus, Hernandez, Villasmil, van de 
Ham, Carabali, Palacio, Plaza, Henriquez, Winterdal, Croes, 

Dirksz, Semeleer, Coffie. 

Na Venezuela: Quevedo, Ramirez, Rincon, Villasmil, Romero, 
Infante. 

Pa motibo di e situashon actual relashona cu Covid-19 nos no 
por ricibi bishita di condolencia na cas y e acto di entiero lo ta 
den seno familiar. 

Nos ta pidi nos disculpa cu si den nos tristeza nos por a lubida 
algun famia of conocir. 


WILLEMSTAD - Mañan 13 di mei nos ta 
recorda cu 30 aña pasa, 13 mei 1990, 
Papa Juan Pablo II a haci un bishita 
historico na Corsou. E1 a ser ricibi na 
Palacio di Gobernador dor di Gobemador 
di e tempo aya, Jaime Saleh. 


Au^ra 

^ 

^unenai ^otHe & énematvt^ 

"Señor ta nni wardador, nni no tin falta di nada; Den 
kunuku di yerbe berde E ta pone mi sosega. E ta hiba mi 
na awa trankil, pa mi bolbe haya forsa"Salmo 23:1-3 

Cu inmenso tristesa na nos curason, nos ta anuncia 
fayecimento di nos tata, esposo, ruman, omo, welo, na 
edad di 84aña: 



Gumersindo Dirks, 

mihor conoci como:Taki of Rosimbo, 

* 13-Januari-1936 -1 7-Mei-2020 
viudo di t Anna Catharina Dirks-Tromp 

Su mayornan: 
t Michel Dirks 
t Johanna Dirks-Dirksz 
Na nomber di su: 

Yiunan: 

Andres Dirks 

Enrique (Jenny) Dirks y Argeline Henriquez y yiunan 

Rumanan: 

tDamacio Dirks 

tCornes Dirks 

Higinia Maduro-Dirks 

tBernardo Dirks 

tTeresita Maria Angela-Dirks 

tDaniel Dirks 

Su nieta stima: Katherynn Dirks 

Manera nieto y nieta:Aldreline Brete, Aldwayne Brete y 

AdelynneThiel 

Esunnan cu a cuide: Carmen Garcia, Juaquina Garcia, 
Tomasa Pertuz y Genesis Nuñez 

Swa y cuñanan, sobrinonan y sobrinanan, primo y 
primanan, ihanan, bisiñanan, amigo y amiganan, 
conocirnan. 

Demas famianan: Dirks, Dirksz, Geerman, Maduro, 
Werleman, Greaux, Angela,Tromp, Wernet, Croes, Ras, 
Henriquez, Brete. 

Nos ta pidi disculpa si den tristeza nos por a lubida di 
menciona algun familiar of amistad. 

En conecion cu e situacion actual cu nos ta pasando 
aden, entiero lo tuma lugar den seno familiar, por 
manda condolencia via email, whatsapp of un yamada. 
Masha danki pa bo(so) comprencion. 



Anochi tabatin un Misa Solem na Centro 
Deportivo Corsou den presencia di masha 
hopi hende.. 

Despues na aña 2000 Gobernador Jaime 
Saleh y su esposa Marguerite Saleh 
tabatin un encuentro cu Papa Juan Pablo 
II na Roma. 

Dia 27 di april 2014, Papa Juan Pablo II 
a ser declara Santo dor di Papa Benedicto 
XVI. Naturalmente ta un gran honor di 
por tabatin un encuentro cu un persona, 
manera Papa Juan Pablo II, kende despues 
a ser declara Santo. 


Ai^ra 

^ 

^uttenai ^otue & énemeUvtg 

THANKYOU 



Dennis Rene Every 

The Every and Wong families would like to thank family and 
friends for their support and comfort during this difficult 
time. 

Special thanks go to the Edmund E. Harms Foundation, Drs. 
C. A. Schwengle and Dr. H. W. Pieterse and the nurses at the 
H.O. Hospital. 

Rescate y buskeda spectacular di famia riba barco di bela 



WILLEMSTAD - Recientemente Wardakosta a haci un 
buskeda y rescate spectacular cu a tuma lugar riba laman 
grandi. Capitan di e barco di bela Sea Rah kende tabata 
nabegando direccion St. Vincent a hañ’é 
cu problema cu su timon y no por a drecha esaki. 

E capitan a manda un señal cu un aparato “spot device” 
cual ta un “beacon” cu ta manda un señal di alarma pa sa- 
télitenan. 

E satélite na su turno a manda e señal di alarma pa Centro 
di Rescate y Coordinacion (RCC) di Wardakosta. 


E barco di bela n’e momento ey tabata na un parti hopi leu 
di e área di “Search and Rescue” di 

Wardakosta riba mapa. RCC a dirigi e avion Dash di War- 
dakosta p’e localidad di e barco di 
bela pa por duna asistencia. 

Na caminda e tripulacion di e Dash a haci un apelacion n’e 
tankero C/S Roosevelt cu tabata nabegá den becindario di 
Sea Rah pa nan por a asisti e famia, cu ta den problema 
riba laman. 

C/S Roosevelt su capitan a cambia direccion di e tankero y 
a nabegá direccion di e barco di bela y a laga e famia, cu a 
scoge pa laga nan boto atras, subi na bordo. 

Despues di algun deliberacion e decision a ser tuma cu Cór- 
sou t’e mihor haf pa laga e 

famia bin pa por haci trámitenan pa nan por biaha pa nan 
pais. 

Na yegada na Córsou RCC a dirigi un team di Metal Shark 
pa busca e personanan for di bordo di e tankero cual a para 
pafó di haf di Córsou. Tur medida di precaucion a ser tuma 
pa laga e famia bini. E famia a graba un video di nan aven- 
tura riba Sea Rah y e tankero. E video por ser mira riba e 
página di Facebook di Kustwacht Caribisch Gebied. 


A cuminsá trece residentenan sistemáticamente bék for di Hulanda 


KRALENDIJK — Entrante awe diamars 12 mei 2020 ta 
cuminsá trece residentenan di Bonaire bék for di Hulanda 
sistemáticamente. Mas di 80 persona cu a registrá nan mes 
na Hulanda, ta bin na remarke pa repatriacion. Ta busca 
nan bék den grupo controlá, pa medio di un cambio di avion 
diréct na Córsou. 

Medio april a organisá e promé buelo di repatriacion for di 
Hulanda pa trece personanan cu un funcion vital bék y pa 
nan por yuda den combatimento di e crisis di corona. Awor 
cu tur e personanan aki a sali for di cuarentena, e grupo di 
trabou di repatriacion (‘taskforce repatriéring’) ta haci es- 
fuerso pa consecuentemente busca residentenan Boneriano 
bék cu a keda pegá na Hulanda y tambe personanan cu kier 
regresá via Hulanda. 

A dicidi, tanten cu esaki ta posibel, pa laga un cantidad di 
hende for di Hulanda regresá di forma controlá. Asina tin 
un fluho continuo di repatriante p’e isla. Nan ta bula cu un 
buelo semanal di KLM pa Córsou. Aya, cu pérmit di autori- 
dadnan di Córsou y Gezaghébber di Bonaire, nan lo cambia 
‘wing-to-wing’ pa un buelo di charter pa Bonaire. 


Esaki ta niflcá cu e personanan lo no drenta Córsou, pero lo 
cambia di avion riba e plataforma mes. 

Dor di laga personanan for di Hulanda regresá di forma 
sistemáticamente y controlá, no ta pone un sobrepeso riba 
cuido médico local y riba e capacidad di acohida. E ta duna 
un posibilidad pa repatriacion pa tur residente Boneriano 
cu ta pegá na Hulanda. 

Na mes momento e posibilidad ta keda existi pa laga resi- 
dentenan di otro lugar regresá adecuadamente, riba un 
base ‘ad-hoc’. 

E secuencia ku ta repatriá residentenan for di Hulanda, ta 
bay a base di criterionan obhetivo. Un di e criterionan aki 
ta cu e personanan mester tin un pasashi di regreso caba 
pa Bonaire y e fecha te ki dia e pasashi lo tabata bálido 
ainda. E grupo di trabou ta haci esfuerso pa di e forma aki 
laga mayoria residente ta bék na cas na Bonaire pa fln di 
juni. Siguimentu di e proceso aki ta dependé sinembargo 
completamente di con e situacion ta desaroyá su mes mun- 
dialmente. 

